Нигеријски грађански рат
Нигеријски грађански рат (6. јул 1967 – 15. јануар 1970) био је рат између владе Нигерије и сепаратистичког покрета Бијафре. Бијафра је представљака националистичке тежње народа Игбо, чије је руководство сматрало да више не могу да коегзистирају са северно доминираном савезном владом. Сукоб је проистекао из политичких, економских, етничких, културних и верских тензија које су претходиле британској формалној деколонизацији Нигерије од 1960. до 1963. Непосредни узроци рата 1966. године укључују етно-верско насиље и анти-игбо погроме у Северној Нигерији, војни пуч, противудар и прогон Игба који су живели у Северној Нигерији. Контрола над уносном производњом нафте у делти Нигера такође је имала виталну стратешку улогу.